Diari Oficial de la Generalitat Valenciana


Sumari del DOGV 10139, del 14-02-2025 (2025/2415)

DECRET 24/2025, d'11 de febrer, del Consell, pel qual es crea el Col·legi d’Educació Infantil i Primària Número 5 en la localitat de Benicarló.
-----------------------------------------------------------------------------------------------------------------------------------------------

### Dades del document

Número de DOGV
:   10126

Data del DOGV
:   14-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2415

CVE
:   NMOP-F-6047-8514

Data del document
:   11-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * Benicarló
    * centre d'ensenyament
    * educació preescolar
    * ensenyament primari

D’acord amb els estudis de planificació educativa, es considera que, per a atendre les necessitats educatives de la localitat de Benicarló, resulta convenient la creació d’un col·legi d’Educació Infantil i Primària en esta població. La variabilitat de l’alumnat en el trànsit d’un curs al següent motiva les actuacions de l’administració educativa a fi d’oferir el servici educatiu en condicions de màxima qualitat i cobertura, amb l’optimització dels recursos disponibles. En particular, en la localitat de Benicarló, les dades d’escolarització per a cursos successius impliquen la necessitat de creació d’un nou col·legi d’Educació Infantil i Primària, amb la finalitat d’escolaritzar l’alumnat en les millors condicions possibles.

Tenint en compte estes consideracions, la Conselleria d’Educació, Cultura, Universitats i Ocupació ha proposat la creació d’un nou col·legi d’Educació Infantil i Primària en la localitat de Benicarló. El nou col·legi se situa en l’avinguda Iecla, núm. 49, de Benicarló; les instal·lacions s’adeqüen a la normativa tècnica i, per tant, complixen els requisits mínims exigits per als centres que impartixen ensenyances d’Educació Infantil de segon cicle i d’Educació Primària.

De conformitat amb el que establix l’article 17 de la Llei orgànica 8/1985, de 3 de juliol, reguladora del dret a l’educació; la Llei orgànica 2/2006, de 3 de maig, d’educació, i l’article 3 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyances d’Educació Infantil o d’Educació Primària, a proposta del conseller d’Educació, Cultura, Universitats i Ocupació, i en virtut de les competències que m’atribuïx l’article 18 de la Llei 5/1983, de 30 de desembre, del Consell, prèvia deliberació del Consell, en la reunió del día 11 de febrer de 2025,

DECRETE

*Article 1. Creació del centre*

Es crea el següent col·legi d’Educació Infantil i Primària:

Província: Castelló

Localitat: Benicarló

Denominació: Col·legi d’Educació Infantil i Primària

Denominació específica: Número 5

Codi: 28868728

Titular:  Generalitat

Domicili: Avinguda Iecla, núm. 49

Composició: 3 unitats d’Educació Infantil de segon cicle i 6 unitats d’Educació Primària

Capacitat: 75 llocs escolars d’Educació Infantil de segon cicle, i 150 d’Educació Primària

*Article 2. Inici d’activitats*

1. El centre nou inicia les seues activitats en el curs escolar 2024-2025.

2. En este curs escolar el centre oferirà 3 unitats d’Educació Infantil de segon cicle, amb capacitat de 75 llocs escolars, i 6 unitats d’Educació Primària, amb capacitat de 150 llocs escolars.

3. En el curs escolar 2024-2025, els llocs de treball del centre seran els següents:

– 4 mestres d’Educació Infantil.

– 6 mestres d’Educació Primària.

– 2 mestres amb l’especialitat: Idioma Estranger, Anglés.

– 1 mestre o mestra amb l’especialitat: Educació Física.

– 1 mestre o mestra amb l’especialitat: Educació Musical.

– 1 mestre o mestra amb l’especialitat: Pedagogia Terapèutica.

– 1 mestre o mestra amb l’especialitat: Audició i Llenguatge.

– 1 professor o professora amb l’especialitat: Orientació Educativa.

4. Als efectes d’escolarització, este centre s’adscriu a l’IES Joan Coromines de Benicarló, codi de centre 34192698.

DISPOSICIONS ADDICIONALS

*Primera. Inscripció registral*

El que establix esta resolució s’inscriurà en el Registre de Centres Docents no universitaris de la Comunitat Valenciana.

*Segona. Equip directiu*

La Direcció territorial de Castelló amb competències en matèria d’educació nomenarà l’equip directiu del centre de nova creació, de conformitat amb el que s’establix en l’article 137 de la Llei orgànica 2/2006, de 3 de maig, d’educació, i en l’article 19 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyances d’Educació Infantil o d’Educació Primària.

*Tercera. Ràtio*

El nombre màxim d’alumnat per unitat s’establirà d’acord amb el que es regula en la normativa bàsica i en el Decret 58/2021, de 30 d’abril, del Consell, sobre jornada lectiva del personal docent i nombre màxim d’alumnat per unitat en centres docents no universitaris.

*Quarta. Manteniment i vigilància de les instal·lacions*

L’Ajuntament de Benicarló assumirà la conservació, el manteniment i la vigilància de l’edifici on se situa el centre docent que es crea mitjançant este decret, de conformitat amb el que s’establix en la disposició addicional quinzena de la Llei orgànica 2/2006, de 3 de maig, d’educació.

DISPOSICIONS FINALS

*Primera. Desplegament*

Es faculta la conselleria competent en matèria d’educació perquè adopte totes les mesures que siguen necessàries per al compliment i desplegament del que s’establix en este decret, així com per a modificar, si és el cas, la denominació i configuració del centre.

*Segona. Publicació i efectes*

Este decret es publicarà en el *Diari Oficial de la Generalitat Valenciana*; no obstant això, els efectes acadèmics i administratius s’entenen referits a l’inici del curs escolar 2024-2025

  

València, 11 de febrer de 2025

Carlos Mazón Guixot

President de la Generalitat

José Antonio Rovira Jover

Conseller d'Educació, Cultura, Universitats i Ocupació